Midler til samhandlingsforskning- /evaluering i psykisk helsearbeid.


Effektiv Samhandlingsutvikling (ESAU) skal bidra til kunnskapsutvikling og økt kvalitet på tjenester til mennesker med psykiske lidelser ved å stimulere til forskning og evaluering. ESAUs deltakerorganisasjoner er Trondheim Kommune, Mental Helse Sør-Trøndelag, Høgskolen i Sør-Trøndelag, St. Olavs Hospital, Psykisk Helsevern og Voksenpsykiatrisk faggruppe ved NTNU. 

ESAU utlyser inntil 900.000 kr. i prosjektstøtte til hel eller delvis finansiering av forskning / evaluering som kan bidra til økt kunnskap om betydningen av samhandling og sammenheng mellom tjenester til mennesker med psykiske lidelser. Midlene skal benyttes til lønn for prosjektarbeider (e) og omfatter ikke opplæring, reiser, teknisk utstyr eller lignende. Støtte gis normalt for en periode på inntil 6 måneder. Søkere anbefales å søke råd/veiledning hos institusjon/personer med kunnskap om forskning/systematisk evaluering. Aktuelle søkere er medarbeidere i psykisk helsevern, i helse- og velferdstjenesten, i utdanningsinstitusjoner og brukerorganisasjoner. Søkere med tilknytning til ESAUs deltakerorganisasjoner vil bli prioritert. 

Søknad må inneholde prosjektbeskrivelse, plan for formidling av resultatene og beskrivelse av søker(e)s bakgrunn. Det skal også framgå av søknaden hvordan brukerinvolvering er tenkt ivaretatt i prosjektet. Der egen arbeidsplass eller andre instanser skal involveres, forutsettes erklæring fra ansvarlig leder om prosjektstøtte.

Nærmere opplysninger: Seniorrådgiver Åse Riaunet, tlf: 73864762/ 73862530,

e-post: ase.riaunet@stolav.no

Søknader sendes: St. Olavs Hospital, Psykisk Helsevern, Postboks 3008, Lade, 7441 Trondheim innen 15.09.07.



